جام کوردی:
ماڵپەری "ئێران پلانێر" کە تیایدا سەردەم شوێنە گەشتیاری و مێژوویەکان لە سەرجەم پارێزگاکان و رێگاکان گەیشتن بۆ ئەو شوێنانە بە وردەکاری باس کراوە، لە رۆژی جیهانی گەشتیاری خستەکار.
ماڵپەڕی ئێران پلانێر (www.iranplanner.com) کە لە لایەن ژمارەیەک رێنماییکارانی گەشتیاری دیزاین کراوە بە مەبەستی ناساندنی رێگاکانی تۆریستی لە ئێران و بەرنامەڕێژی ئانلاین بۆ سەفەر.
مەهسا موتەهەر ئەندامی گروپی بەڕێوەبەری "ئێران پلانێر" و رێنمایی گەشتیاری دەڵێت: لە ئەنجامی سەفەری جۆراوجۆر و لە رێگەی چەند کەس لە شارەزایان لە بواری تەکنیکی لێهاتوو بوون، گەیشتینە ئەو ئەنجامەی تا ماڵپەڕێک بکەینەوە کە تیایدا زانیاری لەبارەی سەفەر بخرێتە بەردەستی گەشتیاران.
ئێستا ماڵپەڕێکی زۆر هەن کە زانیاری سەرەتایی و کۆپیکراویان تێدا بڵاوکراوەتەوە و ئەگەر زۆر پێشکەوتوو بن، رێگاکان و زانیاری سەرەتاییان تێدایە و ئەوپەڕی چەند ناوچەیەکی شوێنەوارمان پێ دەناسێنێ. زانیاریەکان وەک راکێشانی گەشتیاران دەدرێت و لەوانەیە ئەو شوێنەی کە باسیش کراوە، مەترسیشی هەبێت.
لە ماڵپەڕەدا رێگاکانی شوێنی گەشتیاری لە سەرەتاوە تا کۆتایی پێشان دراوە و ئەم سەفەڕانەی بە تاکەکەسی و گروپ تا ئێستا بۆ ئەو شوێنانە کراوە، باس کراوە. بو نمونە ئەگە کەسێک لەگەڵ خێزانەکەی بۆ گەشتێکی دوو رۆژە بچێت، چە کاتێک شیاوە چێژ لە دیمەنەکانی گەشتیاری وەرگڕێت و چەندی کات دەوێت. زۆر کەس ئەو پرسیارە لە خۆیان دەکەن بۆ کوێ بچین و ئەمەش وایکرد ماڵپەڕیکی چڕ و پڕ بۆ ئەو بوارە دروست بکەین.
ناوبراو دەڵێت: تا ئێستا (٢٠٠) بەرنامەی گەڕانمان بۆ شوێنی گەشتیاری داناوە و لەبەرنامەمان دایە بەم نزیکانە شوێنەکانمان بکەین بە هەزار.
لەم ماڵپەڕەدا دەتوانین سەرەتا شوێن هەڵبژێرین و دەستنیشان بکەین کە چەند رۆژ گەشت دەکەین و کوێ مەبەستمانە. بۆ نمونە ئەگەر گەشتێکی (١٠) رۆژە بکەین، بەڵام نازانین بۆ کوێ بچین. ئەوە ماڵپەڕەکە رێنوێنیمان دەکا کە لەو ماوەیەدا بە کام شاردا بڕۆین و شوێنی گەشتیاری لە کوێ دەتوانین ببینین.
ئێمە چەند ڕێگامان بۆ گەیشتن بە شوێنی مەبەست ناساندووە . بۆ نمونە بۆ مەشهەد دەچین، زانیاری تێدایە بە کوێدا بچین و چ جێگایەکی گەشتیاری دەتوانین ببینین و تەنانەت گەشتی ناوشاریش دانراوە.
ئەندامی بەڕیوەبەری ماڵپەڕەکە وتی لەو ماڵپەڕەدا کار بۆ تەواوی ناوەندی پارێزگاکان کراوە و رێگای شارەکانیش دەستنیشان کراون، لە بەرنامەمان دایە ئەو شوێنانەی کەمتر ناسێندراون، ئەوانیش بناسێنین، لە ئێستادا چاوەڕوان دەکەین تا لە رێگەی ئاپلیکەیشنی ماڵپەڕەکە بۆمان دەرکەوێ بۆ کوێ زۆر گەشت کراوە و سود لە رای بەکارهێنەران وەرگرین. چۆن پێش ناساندنی ئەم شوێنانە دەبێت فەرهەنگسازی بکەین.
موتەهەری دەڵێت (٨٠%) ئەو رێگایانە لە رێگەی هاوکارانمان و کەسانی بە ئەزمون دەستنیشان کراون. رێنوێنیکاران دەتوانن بەرنامەی سەفەرەکانی خۆیان بەو ماڵپەڕەوە زیاد بکەن و تەنانەت رێکخراوەکانی حکومیش گەشت پێشنیاز بکەن و کەناڵێک بۆ خۆیان لە ماڵپەڕەکەدا دانێن و ئەو بەرنامە لە رێگەی ماڵپەڕەکەوە راستی و ناڕاستی دەردەکەوێ.
سەبارەت بەوەی کە تا ئێستا زۆر ماڵپەڕی گەشتیاری کراونەوە و رێکخراوی ئاسەواری فەرهەنگی پەردەی لەسەر هەڵداونەوە، بەڵام دواتر ناکارابوون وتی: چەند خاڵ هەیە کە بە پێی ئەو خاڵانە ناکارا نابێت و ئەمەش بە گوێرەی پێویستی کۆمەڵگایە تا کۆمەڵگا پێویستی پێی بێت، ناکارا نابێت.
ماڵپەڕەکە بە ناونیشانی www.iranplanner.com کە لە لایەن ئاسەواری فەرهەنگی لە رۆژی جیهانی گەشتیاری دووشەممە پەردەی لەسەر هەڵدەدرێتەوە.